《西园辩兰亭和韵》
宋代·李大临

沙石香丛叶叶青，却因声误得蝉名。
骚人佩处唯荆渚，识者知来遍蜀城。
消得作亭滋九畹，便当入室异群英。
非逢至鉴分明说，汩没人间过此生。

作者简介：（1010—1086）宋成都华阳人，字才元。登进士第。为绛州推官，累迁开封推官。神宗熙宁初，擢修起居注，进知制诰、纠察在京刑狱。上言青苗法有害无益，忤王安石。会秀州判官李定破格除监察御史里行，又与宋敏求、苏颂相继封还词头。以累格诏命，撤去知制诰归班。出知汝州，徙梓州，官终天章阁待制。